**NÁRODNÁ RADA SLOVENSKEJ REPUBLIKY**

**IX. volebné obdobie**

**--------------------------------------------------------------------------------------------------**Číslo: CRD – 779 /2024

**267a**

**S p r á v a**

**Výboru Národnej rady Slovenskej republiky pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti (tlač 267)**

-----------------------------------------------------------------------------------------------------------------

Výbor Národnej rady Slovenskej republiky pre financie a rozpočet ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti **(tlač 267)** podáva Národnej rade Slovenskej republiky túto spravodajskú **správu**.

Predseda Národnej rady Slovenskej republiky svojím rozhodnutím č.  **279** zo 16. apríla 2024 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti **(tlač 267)** na prerokovanie Výboru Národnej rady Slovenskej republiky pre financie a rozpočet aj ako gestorskému výboru.

**Výbor Národnej rady Slovenskej republiky pre financie a rozpočet** prerokoval návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti **(tlač 267)** v určenej lehote a **neprijal platné uznesenie,** keďže návrh uznesenia **nezískal potrebnú väčšinu hlasov poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

Prílohou tejto spravodajskej správy je návrh na uznesenie Národnej rady Slovenskej republiky v znení predloženého návrhu poslancov.

Bratislava 4. júna 2024

**Ján Blcháč, v.r.**

**predseda**

**Výbor NR SR pre financie a rozpočet**

**Návrh**

UZNESENIE

NÁRODNEJ RADY SLOVENSKEJ REPUBLIKY

z..... 2024

k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti

**Národná rada Slovenskej republiky:**

**A)** **so znepokojením sleduje**

obavy Európskej komisie a Európskeho parlamentu o stav právneho štátu a ochranu finančných záujmov Európskej únie v Slovenskej republike;

**B) dôrazne vyzýva**

vládu Slovenskej republiky, aby do 10 dní odo dňa prijatia tohto uznesenia doručila Národnej rade Slovenskej republiky:

1.zoznam opatrení, ktoré vláda Slovenskej republiky vykonala na ochranu finančných záujmov Európskej únie,

2.úplné znenie všetkých listov, ktoré boli vláde Slovenskej republiky doručené od Európskej komisie vrátane úplného znenia odpovedí na tieto listy,

3.zoznam opatrení, ktoré vláda Slovenskej republiky plánuje prijať, aby Slovenská republika neprišla o finančné prostriedky z fondov Európskej únie a z Plánu obnovy a odolnosti.